Document ID: 32011D0459

PADOMES LĒMUMS
(2011. gada 18. jūlijs),
ar ko ieceļ Eiropas Savienības Civildienesta tiesas tiesnešus
(2011/459/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 257. panta ceturto daļu,
tā kā:
(1)
Eiropas Savienības Civildienesta tiesas (turpmāk “Civildienesta tiesa”) tiesnešu Stéphane GERVASONI, Paul J. MAHONEY un Harissios TAGARAS pilnvaras beigsies 2011. gada 30. septembrī.
(2)
Tika publicēts publisks aicinājums (1) pieteikties konkursam uz trīs tiesnešu amata vietām Civildienesta tiesā uz sešiem gadiem.
(3)
Saskaņā ar Eiropas Savienības Tiesas Statūtiem pievienotā protokola Nr. 3 I pielikuma 3. panta 3. punktu izveidotās komitejas sanāksmes notika 2011. gada 13. un 14. janvārī, 3. un 4. martā, kā arī 22. martā. Beidzot darbu, tā nāca klajā ar atzinumu par pretendentu piemērotību veikt Civildienesta tiesas tiesneša pienākumus un pievienoja to pretendentu sarakstu, kuriem ir vispiemērotākā augsta līmeņa darba pieredze.
(4)
Līdz ar to laikposmam no 2011. gada 1. oktobra līdz 2017. gada 30. septembrim ir jāieceļ trīs no minētajā kandidātu sarakstā iekļautajām personām, nodrošinot Civildienesta tiesas sastāva līdzsvarotību, lai tajā būtu pārstāvēti dalībvalstu pilsoņi no ģeogrāfiski pēc iespējas plašākas teritorijas, ņemot vērā arī valstu tiesību sistēmu pārstāvību,
IR PIEŅĒMUSI ŠO LĒMUMU.
1. pants
Eiropas Savienības Civildienesta tiesas tiesnešu amatā laikposmam no 2011. gada 1. oktobra līdz 2017. gada 30. septembrim ieceļ:
-
René BARENTS kungu,
-
Kieran BRADLEY kungu,
-
Ezio PERILLO kungu.
2. pants
Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
Briselē, 2011. gada 18. jūlijā

Labels: 11
15